
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Βέροιας (Ν. Ημαθίας) 1 

ΑΠΟΦΑΣΕΙΣ 

Χαρακτηρισμός ως διατηρητέων τριών (3) κτιρίων που 
βρίσκονται εντός του ρυμοτομικού σχεδίου Αθηνών 
και καθορισμός ειδικών όρων και περιορισμών δόμη¬ 
σης αυτών . . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(Ί) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου του Δήμου Βέροιας (Ν. Ημαθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λ.π.» (Α' 58). 

2. Τις διατάξεις του Π.Δ/τος 470/1979 «περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154), όπως τροποποιήθηκε με το 
υπ’ αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεσης αρμοδιοτήτων στους Υφυπουργούς 
Περιβάλλοντος Χωροταξίας και και Δημοσίων Έργων Κα- 


τσιγιάννη και Γεώργιο Βουλγαράκη» (Β' 744). 

6. Την 37504/1992 αίτηση του Αρίσταρχου Καραντου- 
μάνη. 

7. Την 37505/1992 αίτηση των Εμμανουήλ, Αρίσταρ¬ 
χου, Ευαγγελίας, Κωνσταντίνου και Φωτεινής Καραντου- 
μάνη. 

8. Την 425/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Την 37504/14.9.1992 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης με πρόταση 
του Υφυπουργού Περιβάλλοντος Χωροταξίας και Δημο- 
•σίων Έργων, αποφασίζουμε: 

Αρθρο 1 

1. Εγκρίνεται: 

α) Η πραγματοποίηση της μεταφοράς του συντελεστή 
δόμησης που εγκρίθηκε με το από 19.7.1991 Π.Δ/γμα (Δ' 
565) από το βαρυνόμενο ακίνητο, που βρίσκεται εντός 
του ρυμοτομικού σχεδίου του Δήμου Βέροιας (Ν. Ημα¬ 
θίας) και επί των 319,324,325,320 και 321 οικοδομικών 
τετραγώνων για το οποίο έχει εκδοθεί ο 3074/1991 σχετι¬ 
κός τίτλος δικαιώματος μεταφοράς συντελεστή δόμησης 
στο όνομα των Εμμανουήλ Καραντουμάνη, Αρίσταρχου 
Καραντουμάνη, Ευαγγελίας Καραντουμάνη Κωνσταντίνου 
Καραντουμάνη και Φωτεινής Καραντουμάνη - Μπερμπε- 
ρόγλου και 

β) Η πραγματοποίηση μέρους της μεταφοράς του συ¬ 
ντελεστή δόμησης που εγκρίθηκε με το από 8.11.1990 
Π.Δ/γμα (Δ' 695) από το βαρυνόμενο ακίνητο, που βρί¬ 
σκεται εντός του ρυμοτομικού σχεδίου του Δήμου Βέ¬ 
ροιας (Ν. Ημαθίας) και επί των 324,325 και 329 οικοδομι¬ 
κών τετραγώνων για το οποίο έχει εκδοθεί ο 3698/1992 
σχετικός τίτλος δικαιώματος μεταφοράς συντελεστή δό¬ 
μησης στο όνομα του Αρίσταρχου Καραντουμάνη, σε άλλο 
ακίνητο (ωφελούμενο) που βρίσκεται εντός του ρυμοτομι¬ 
κού σχεδίου του Δήμου Βέροιας (Ν. Ημαθίας) και ειδικό¬ 
τερα επί της οδού Πυθαγόρα και ανωνύμων (Οικοδομικό 
Τετράγωνο 325), φερόμενο ως ιδιοκτησία των Αρίσταρ¬ 
χου Καραντουμάνη, Φανής Καραντουμάνη και Τριαντά¬ 
φυλλου Καραντουμάνη, όπως το ωφελούμενο ακίνητο 
φαίνεται με στοιχεία Α, Β, Γ, Δ, Α στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 103004/1992 πράξη του και που αντίτυπό του σε 




858 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 163,26 
τ.μ. που αντιστοιχούν σε 148,418 τ.μ. του αναφερομένου 
στην προηγούμενη παράγραφο 1 α βαρυνομένου ακινήτου 
και σε 17,188 τ.μ. του αναφερομένου στην προηγούμενη 
παράγραφο 1β βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 408,30 τ.μ. 

β) ποσοστό κάλυψης: 40% 

γ) Συντελεστής δόμησης: 1,2 

δ) Μέγιστο επιτρεπόμενο ύψος του ανεγερθησομένου 
κτιρίου: δέκα τέσσερα μέτρα και ογδόντα εκατοστά του 
μέτρου (14,80 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον προϊστάμενο της 
Διεύθυνσης Τοπογραφικών Εφαρμογών με την 103004/ 
1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 


θηκοφυλακείο για την σημείωση στη μερίδα του δικαιού¬ 
χου, του παρόντος διατάγματος καθώς και βεβαίωση από 
την αρμόδια υπηρεσία του υπουργείου περιβάλλοντος, 
Χωροταξίας και Δημοσίων Έργων ότι ακυρώθηκαν οι 
3074/1991 και 3698/1992 ονομαστικοί τίτλοι δικαιώμα¬ 
τος μεταφοράς συντελεστή δόμησης. 

Αρθρο 2 

Ακυρώνονται οι 3074/1991 και 3698/1992 ονομαστι¬ 
κοί τίτλοι δικαιώματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΠΕΡΙΒ/ΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

ΑΠΟΦΑΣΕΙΣ 

Αριθ. οικ. 95889/7092 (2) 

Χαρακτηρισμός ως διατηρητέων τριών (3) κτιρίων που βρί¬ 
σκονται εντός του ρυμοτομικού σχεδίου Αθηνών και 

καθορισμός ειδικών όρων και περιορισμών δόμησης 

αυτών. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την Υ. 1503/1991 απόφαση του Πρωθυπουργού και 
του Υπουργού ΠΕΧΩΔΕ «Καθορισμός αρμοδιοτήτων του 
Υφυπουργού Περιβάλλοντος Χωροταξίας και Δημοσίων 
Έργων Χρήστου Κατσιγιάννη» (Β' 702). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού ΠΕΧΩΔΕ 
στο Γενικό Γραμματέα, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Υπουργείου Περιβάλλοντος Χωροταξίας και Δημοσίων 
Έργων» (Β' 435). 

4. Την 9328/1963/4.6.1992 αιτιολογική έκθεση της Δ/ 
νσης Πολεοδομικού Σχεδιασμού, Τμήμα Παραδοσιακών 
Οικισμών, 

5. Το 68569/28.7.1992 έγγραφο του Δήμου Αθηναίων 
περί δημοσίευσης αιτιολογικής έκθεσης. 

6. Το γεγονός ότι η προθεσμία της παρ. 2 του άρθρου 4 
του Ν. 1577/1985 παρήλθε χωρίς να περιέλθουν στην 
Υπηρεσία αντιρρήσεις των ενδιαφερομένων: 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότο από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Χαρακτηρίζονται ως διατηρητέα τρία (3) κτίρια, που 
βρίσκονται εντός του ρυμοτομικού σχεδίου Αθηνών (Ν. 
Αττικής) επί των οδών: 

α) Μ. Μαυρογένους αρ. 4 φερόμενο ως ιδιοκτησία Φώτη 


και Κων/νου Αθανασόπουλου. 

β) Αχαρνών αρ. 148 και Μ. Μαυρογένους αρ. 2 και 

γ) Αχαρνών αρ. 146, όπως φαίνονται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο αρχιτεκτονικός χαρακτήρας και 
δεν θίγονται τα διατηρητέα στοιχεία τους. 

4. Αιτήσεις για προσθήκες στα διατηρητέα κτίρια απο- 
στέλλονται από την Πολεοδομική Υπηρεσία στην αρμόδια 
Υπηρεσία του ΥΠΕΧΩΔΕ με γνώμη της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ) για ειδική 
ρύθμιση σύμφωνα με τις διατάξεις της παρ. 2 του άρθρου 
4 του Ν. 1577/85 περί ΓΟΚ εφόσον δεν παραβλάπτονται 
τα διατηρητέα κτίρια. 

5. Δεν επιτρέπεται η τοποθέτηση φωτεινών επιγραφών 
διαφημίσεων στα χαρακτηριζόμενα ως διατηρητέα κτί¬ 
ρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων των κτιρίων. 

6. Για οποιαδήποτε εργασία στο εξωτερικό και εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,' 25 Νοεμβρίου 1992 

Με εντολή Υφυπουργού 
Η Γ ενική Γ ραμματέας 
ΕΛΣΑ ΠΑΠΑΔΗΜΗΤΡΙΟΥ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














